**Хөрмәтле Сергей Димитриевич һәм катнашучылар!**

**Ядегәр авыл җирлегенең 2020 нче елда эшләгән эшләре, алда торган бурычлары һәм бүгенге көндәге яшәеше белән таныштырып китәргэ рөхсәт итегез.**

**Безнең җирлеккә 4 авыл: Тарлау, Ядегәр, Югары Шәмәрдән, Түбән Шәмәрдән авыллары керә. Җирлегебездә яшәүче 1102 кеше исәпләнә. 2020 нче елда 13 бала дөньяга килде, 14 кеше вафат булды, 3 яшь гаилә төзелде.**

**Халыкның эш белән тәэмин ителүенә килгәндә - 493 кеше - җирлек территориясендәге учреждениеләрдә хезмәт күрсәтә.**

**Барлыгы җирлектә 3 КФХ, 9 шәхси эшмәкәр эшләп килә. Җирлектәге шәхси эшмәкәрләр 40 ка якын кешене эш белән тәэмин итәләр. Гомумән, җирлектәге халык тулысынча диярлек эш белән тәэмин ителгән.**

**Бүгенгесе көндә шәхси хуҗалыкларда якынча 567 мөгезле эре терлек асрыйлар, шуларның 255 сыер. 2020 елда шәхси хуҗалыкларга Республика бюджетыннан килгән субсидия күләме - 963 100 сум.** **Җирлегебездә терлек асрау өчен барлык шартлар да тудырылган. Сыерга кирәкле микроэлементлар кушылып әзерләнгән монокормны алучы хуҗалыклар да күбәя. Көнгә хуҗалыктан җыелган сөт 2710 литрны тәшкил итә.**

**Жирлектә яшәүче халыкка 8 кибет, 1 мәдәният йорты, 1 авыл клубы, 1 китапханә, 1 врачлык амбулаториясе, даруханә, 1 почта бүлекчәсе, 2 балалар бакчасы, 96 укучысы булган 1 урта мәктәп хезмәт күрсәтә. Мәктәптә 22 югары белемле педагог белем һәм тәрбия бирә.**

**Ядегәр урта мәктәбе җирлек белән бик тыгыз элемтәдә эшли. Безнең барча чаралар да мәктәп белән берлектә башкарыла. Коллективларына зур рәхмәтебезне белдерәм. Район һәм Республика алдында казанышлары да күп. Олимпиадалар, конкурслар, ярминкәләр, спорт дисеңме барысында да актив катнашып призлы урыннар яулыйлар. Укучыларның Бөтенроссия олимпиадасы муниципаль турында 17 урын яуладылар. Республика турында татар теленнән Акбирова Назлыгөл (укытучысы Фатыхова Люция Шархинуровна), математикадан Миннибаев Дәниф (укытучысы Нуриев рәмис Расим улы) призер булды. “Путь к олимпу” республика олимпиадасында Миннибаев Дәниф математика һәм физика фәннәреннән призер исеменә лаек булды.**

**Август аенда мәктәбебез территориясендә зур масштабта август конференциясе һәм бакча семинары булып узды. Чарада катнашучылар мәктәпнең эшчәнлегенә зур бәя биреп киттеләр. Шулай ук мәктәбебез күптән көтеп алынган автобуслы булды. Районыбыз башлыгы Сергей Димитриевичка һәм Президентыбыз Рөстәм Нургалиевичка зур рәхмәтебезне белдерәбез! Хәвеф-хәтәрсез, исән-имин йөрергә насыйп булсын!**

**2 авылда да мәдәният йортлары эшли.**

**Территория һәм биналарны Яңа елга иң яхшы бизәү буенча район конкурсында Югары Шәмәрдән авыл клубы авыл клублары арасында 1 урын яулады.**

**Ядегәр авылы мәдәният йортында китапханә, ә Югары Шәмәрдән авылы клубында күчмә китапханә эшләп килә. Яшьләрне, балаларны китапханәгә тарту өчен алар белән берлектә китап укучылар конференцияләре, телдән журналлар, төрле кичәләр үткәрелә.**

**Җирлегебезнен 4 авылында да мәчетләр эшләп тора. Мәчет тирәләрен, зиратларны җирлегебез халкы бердәм рәвештә өмә ясап чистарта. Бу эшләрдэ жирлегебез халкы бик теләп катнаша. Мәчетләргә йөрүчеләребез дә ел саен арта бара. Яшьләр дә җомга намазларын калдырмый.**

**Җирлегебездә спорт һәм сәнгать сөючән халык яши. Авылларыбыз арасында спартакиада да гөрләп үтте. Анда яшьләребез дә, өлкәннәребез дә теләп катнашты. Шулай ук Тарлау, Югары Шәмәрдән Ядегәр авылы үзешчәннәре Ядегәр авылы мәдәният йортында халкыбызга бик матур, эчтәлекле концерт куйдылар. Бу традицияне алга таба да дәвам итик.**

**Без балаларыбызны, авыл яшьләрен, өлкәннәрне спорт, җәмәгать һәм мәдәният эшләренә тартып, дөньядагы бүгенге тискәре вәзгыятьтән, җинаятьчелектән йолып алырга, сәламәтлекләрен ныгытырга ярдәм итәргә тиешбез. Шул вакытта гына безнең җирлегебезнең, районыбызның, гомумән, дәүләтебезнең киләчәге булыр дигән сүз.**

**Җирлегебез халкы бик тырыш һәм матур яши. Җәй айларында шәхси хуҗалык яннары чәчәкләргә күмелә.**

**Быел 3 һәм аннан да күберәк сыер асраучы хуҗалыкларга 117 рулон льготный печән таратылды. Кукмара элеваторы хуҗалыклардан 35 тонна фураж онына заявка алып, декабрь аенда өләштеләр.**

**4 авылда да халык җыеннары үткәрелгәннән соң, һәр сайлаучыдан уртача 650 сум хисабыннан халыктан барлыгы 500 мен 700 сум үзара салым акчасы җыйналды. Республикадан** **килгән акча белән ул барлыгы 2 млн 503 мең 500 сум тәшкил итте.**

**Үзара салым акчасына Югары Шәмәрдән авылына таш юл салынды(220 мең), светодиод ут алынды(30 мең), кышын юлларны кардан арындыруга тотылды (30 мең).**

**Түбән Шәмәрдән авылы зираты койма белән әйләндереп алынды(130 мең), Камил чишмәсе төзекләндерелде(130 мең), шулай ук кышын юлларны кардан арындыруга тотылды(30мең).**

**Ядегәр авылында үзара салым акчасына светодиодлы ут алынды(30 мең), авыл юлларын кардан арындыру өчен тотылды(30 мең), калган сумма суга проект-смета документларын эшләү өчен тотылачак(857 мең).**

**Тарлауда – үзара салым акчасына су башнясы койма белән әйләндереп алынды(110 мең), урамнарга таш юл җәюгә тотылды(148 мең), светодиодлы ут алынды(30 мең), авыл юлларын кардан арындыру өчен тотылды(30 мең).**

**Җирлегебезнең 4 авылында да грант акчасына балалар спорт-уен мәйданчыгы, Түбән Шәмәрдән авылында волейбол, баскетбаол, мини футбол уйнау өчен спорт мәйданчыгы төзелеп кулланылышка тапшырылды. Ядегәр авылында җәяүлеләр өчен юл салынды. Грантларның төп өлеше “Восток” ширкәте, иганәчеләребез, җирлек халкы, үз техникалары булган шәхси хуҗалыклар, мәктәп, балалар бакчасы, мәдәният йорты коллективы, депутатларыбыз ярдәме белән башкарылды. Бу эштә үз көчләрен керткән барлык кешеләргә Зур рәхмәтебезне җиткерәбез.**

**Шулай ук Ядегәр авылында модульле врачлык амбулаториясе, Югары Шәмәрдән авылында күпфункцияле үзәк төзелеп кулланылышка тапшырылды. Республика программасы нигезендә Ленин, Гагарин һәм Мәктәп урамына асфальт юл түшәлде.**

**Иганәчеләребез ярдәме белән мәктәп территориясендәге һәйкәлгә капиталь ремонт ясалды, гранит таш куелды. Ядегәр зиратына җирләнгән Ленин орденлы рус теле укытучы Дмитриева Александра Герасимовнага таш һәм чардуган куелды. Бертуган Галиевлар көче белән “Әниләр” чишмәсенә нигез салынды.**

**Бүгенге көндә җирлегебездә 247 өлкән кеше яши. Шуларның 8-е тыл ветераны. Кызганычка каршы, тыл ветераннарыбыз да елдан ел кими бара. Бөек Җиңүнең 75 еллыгына, өлкәннәр көне уңаеннан җирлегебездә яшәүче өлкәннәребезгә һәм мөмкинлекләре чикләнгәннәргә Восток ширкәте ярдәме белән күчтәнәч пакетлары өләшенде. Шулай ук җирлегебездә гомер итүче 90 яшен тутырган алты юбилярыбызны да котлап үттек. Кызганычка каршы берсе арабызда юк инде.**

**“Татарстан Республикасы җирлекләре арасында иң яхшы Яңа ел чыршысы бизәлеше” конкурсында катнаштык. Конкурска әзерлек эшләре бик күп көч һәм тырышлык тәлап итте. Әлеге конкурста катнашуда үз көчләрен керткән һәрбер җирлек кешесенә, хуҗалыкларга, учрежденияларга (мәктәп, клуб, балалар бакчасы, Восток ширкәте һ.б.) зур рәхмәтебезне җиткерәбез. Барлык бизәлешләр дә югары дәрәҗәдә башкарылган иде. Конкурс нәтиҗәләре буенча безнең җирлек 2 нче урын алды.**

**Без бердәм, бер-беребезгә ярдәм итеп яшәгән очракта гына авылларыбызның киләчәге бар.**

**Чыгышымны тәмамлап: авыл җирлеге халкы исеменнән Сергей Димитриевичка зур рәхмәт әйтәсем килә. Шулай ук җирлегебезне үстерүдә үз көчләрен куйган һәрбер авыл халкына, иганәчеләребезгә бик зур рәхмәтемне җиткерәм. Дөньяларыбыз тыныч, еллар имин булсын.**

**Игътибарыгыз өчен бик зур рәхмәт!Эшегездә һәм тормышыгызда зур уңышлар телим!**